വിദ്യാര്ഥിനിയെ ശല്യംചെയ്ത യുവാവ് പിടിയില് പന്തളം: വിദ്യാര്ത്ഥിനിയെ ശല്യം ചെയ്ത കേസില് ജാമ്യത്തിലിറങ്ങി വീണ്ടും ശല്യം ചെയ്ത യുവാവിനെ പൊലീസ് അറസ്റ്റുചെയ്തു. തിരുവനന്തപുരം വിളപ്പില്ശാല മുളയറ കരിമ്ബാണ്ടിയില് അരുണ് രാജ് 30 ആണ് പിടിയിലായത്. പന്തളം മങ്ങാരം പുന്തിലേത്ത് വാടകയ്ക്ക് താമസിക്കുന്ന അരുണ് രാജ് നേരത്തെ വിദ്യാര്ത്ഥിനിയുടെ വീട്ടില് എത്തി അപമര്യാദയായി പെരുമാറിയതിന് കഴിഞ്ഞ ജൂലായില് അറസ്റ്റുചെയ്തിരുന്നു. ജാമ്യത്തില് ഇറങ്ങിയ ഇയാള് സാമൂഹ്യ മാദ്ധ്യമങ്ങള് വഴി പെണ്കുട്ടിയുടെ ചിത്രങ്ങള് പ്രചരിപ്പിക്കുകയും കഴിഞ്ഞ ദിവസം വീട്ടിലെത്തി വിദ്യാര്ത്ഥിനിയെ ശല്യം ചെയ്യാന് ശ്രമിക്കുകയും ചെയ്തതിനാണ് പന്തളം എസ്.എച്ച്.ഒ. എസ്. ശ്രീകുമാറിന്റെ നേതൃത്വത്തില് അറസ്റ്റുചെയ്തത്. റിമാന്ഡ് ചെയ്തു.